**Zápisnica**

**z 2. zasadnutia Obecného zastupiteľstva konaného dňa 24.04.2019 o 18:00 hod. na Obecnom úrade v Dolnom Kalníku**

**Prítomní**: starostka : Iveta Balšianková,

 Poslanci : Pavol Huntata, Ing. Peter Olajec, Mgr. Matej Paulíny, Ing. Pavol Sedmák,

 Peter Vrabko

 Hl. kontrolórka : Ing. Janka Jesenská

**Program:**

1. Zahájenie, prezentácia
2. Schválenie programu OZ a určenie zapisovateľa a overovateľov zápisnice
3. Správa o kontrolnej činnosti hlavnej kontrolórky obce za rok 2018
4. Rokovací poriadok obecného zastupiteľstva v Dolnom Kalníku - návrh
5. Akcie usporiadané obcou – jarná brigáda, stavanie mája
6. Harmonogram investícii na rok 2019
7. Rôzne
8. Diskusia
9. Záver

**Bod 1**

Starostka obce zahájila zasadnutie obecného zastupiteľstva a privítala prítomných. Skonštatovala, že prítomní sú všetci poslanci a zasadnutie OZ je uznášania schopné.

**Bod 2**

Starostka obce predložila poslancom návrh programu OZ, tak ako bol zverejnený na úradnej tabuli a web stránke obce a následne dala o ňom hlasovať.

**Hlasovanie**: - prítomnosť - 5 poslanci – 100%

 - hlasovanie - **ZA** : 5 **PROTI** : **0** **ZDRŽAL SA** **: 0** bolo prijaté nasledovné

**UZNESENIE :**

Obecného zastupiteľstva č.  **4 / 2019 zo dňa 24.04.2019**

* **schvaľuje** program zasadnutia OZ

Za zapisovateľa starostka určila Ing. Pavla Sedmáka , za overovateľov zápisnice  Pavla Huntatu a  Petra Vrabka

**Bod 3**

Hlavná kontrolórka obce Ing. Janka Jesenská informovala o Správe o kontrolnej činnosti hlavnej kontrolórky za rok 2018. Kontrolná činnosť bola za hodnotené obdobie zameraná na výkon kontrolnej činnosti a výkon iných odborných činností. (Viď príloha č. 1). Starostka obce dala hlasovať o predloženej správe.

**Hlasovanie**: - prítomnosť - 5 poslanci – 100%

 - hlasovanie - **ZA** : 5 **PROTI** : **0** **ZDRŽAL SA** **: 0** bolo prijaté nasledovné

**UZNESENIE :**

Obecného zastupiteľstva č. **5/ 2019 zo dňa 24.04.2019**

* **berie na vedomie**

Správu o kontrolnej činnosti HK za rok 2018

**Bod 4**

Starostka obce predložila poslancom návrh Rokovacieho poriadku obecného zastupiteľstva obce Dolný Kalník, ktorý im bol doručený k preštudovaniu spolu s pozvánkou. Poslanci OZ pripomienkovali návrh. Pripomienky boli zapracované do Rokovacieho poriadku. Následne starostka dala hlasovať o doplnenom a spripomienkovanom návrhu rokovacieho poriadku.

**Hlasovanie**: - prítomnosť - 5 poslanci – 100%

 - hlasovanie - **ZA** : 5 **PROTI** : **0** **ZDRŽAL SA** **: 0** bolo prijaté nasledovné

**UZNESENIE :**

Obecného zastupiteľstva č. **6/ 2019 zo dňa 24.04.2019**

* **schvaľuje**

Rokovací poriadok Obecného zastupiteľstva obce Dolný Kalník

**Bod 5**

Starostka obce informovala poslancov o blížiacich sa akciách usporiadaných obcou – jarná brigáda, stavanie mája a požiadala ich o pomoc pri ich usporiadaní.

Jarná brigáda sa bude konať v sobotu dňa 27.04.2019 o 09:00 – na tento termín je objednaný aj VKK

Stavanie mája sa bude konať v utorok 30.04.2019 o 17,00 hod.

**Bod 6**

Na základe vypracovanej projektovej dokumentácie okolia autobusovej zástavky a daru od p. Andreja Hrnčiara s manž., ktorí darovali obci 100m2 zámkovej dlažby, navrhla starostka začať s prácami úpravy okolia tejto lokality. Požiadala poslancov o pomoc pri niektorých pomocných prácach a výbere uchádzača o zhotovenie diela.

Ďalej navrhuje začať s budovaním verejného osvetlenia v lokalite Kliny. Zosúladiť projektové dokumentácie, nakoľko boli vypracované podľa jednotlivých ulíc ( I., II., III. a IV. ) a viacerých developerov a následne začať s realizáciou.

Park oddychu a zábavy pred obecným úradom slúži deťom od roku 2013 a momentálne  je už potrebné opraviť, zbrúsiť a natrieť všetky lavičky, hojdačky a šmýkačku. Poslanci navrhli, aby sa tieto práce spravili svojpomocne počas brigády.

**Bod 7**

Rôzne

Poslanec Ing. Peter Olajec upozornil na problematiku so separovaným odpadom. Kapacitne nepostačujú kontajnery ani frekvencia ich vývozu. Navrhol situáciu konzultovať s firmami ENVI-PAK a.s. a  Brantner Fatra s.r.o. a riešiť to celoplošne v celej obci.

**Bod 8**

Diskusia – diskutovalo sa priebežne k jednotlivým bodom programu

**Bod 10**

Záver

Na záver starostka obce poďakovala poslancom za účasť.

 V Dolnom Kalníku, dňa 26.04.2019

Zapísal: Ing. Pavol Sedmák

Overil: Peter Vrabko

 Pavol Huntata

Iveta Balšianková, starostka obce